Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 186/05)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Hajós-Baja«

Referencenummer: PDO-HU-A1388-AM02

Meddelelsesdato: 15.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Tilføjelse af nye vintyper til vinproduktkategorien

a) Berørte overskrifter i produktspecifikationen: — II. Beskrivelse af vinene — III. Særlige ønologiske fremgangsmåder — V. Maksimale udbytter — VI. Tilladte druesorter — VII. Tilknytning til det geografiske område

b) Berørte overskrifter i enhedsdokumentet: — Beskrivelse af vinen/vinene — Vinavlsmetoder — særlige ønologiske fremgangsmåder — Vinfremstillingsmetoder — Maksimale udbytter

c) Ved at vintyperne udvides, bliver det lettere at formidle og understrege den enestående og forskelligartede karakter af »Hajós-Baja«-vinene. Vine af den sene høst er fyldige og bærer præg af produktionsmetoden og lagringsprocessen. De har et restsukkerindhold. De førsteklasses vine har en kompleks duft og en solid og fyldig smag med en intens frugtagtig karakter. I mange tilfælde forekommer der en smag og aroma af tørret frugt og marmelade, ofte ledsaget af en stærk krydret karakter, der er domineret af dufte, der er typiske for lagring på træfade og flasker. Isvinene er solide og har en afbalanceret sødlig aroma som følge af deres restsukkerindhold og deres syre- og alkoholindhold.

2. Ændring af den organoleptiske beskrivelse af eksisterende vintyper for at bringe den i overensstemmelse med den organoleptiske beskrivelse af de nye vintyper

a) Berørt overskrift i produktspecifikationen: — II. Beskrivelse af vinene

b) Berørt overskrift i enhedsdokumentet: — Beskrivelse af vinen/vinene

c) De nye vintyper udvider spændevidden af »Hajós-Baja«-vine betydeligt, hvorfor det er nødvendigt at tilpasse den organoleptiske beskrivelse af de eksisterende vintyper.

3. Ændring af de analytiske parametre for mousserende vin

a) Berørte overskrifter i produktspecifikationen: — II. Beskrivelse af vinene

b) Berørt overskrift i enhedsdokumentet: — Beskrivelse af vinen/vinene

c) De gældende bestemmelser tilpasses den gældende lovgivning.

4. Fjernelse af det analytiske krav (kolonne) vedrørende det maksimale totale alkoholindhold

a) Berørte overskrifter i produktspecifikationen: — II. Beskrivelse af vinene

b) Berørt overskrift i enhedsdokumentet: — Beskrivelse af vinen/vinene

c) Den tidligere bestemmelse er ikke begrundet, da der har været tilfælde, hvor det naturlige totale alkoholindhold i disse vine har været højere i flere årgange som følge af klimaændringer. Fjernelsen har ingen negativ indvirkning på vinenes kvalitet.

5. Tilføjelse af de områder i Bácsszentgyörgy, der er klassificeret som klasse I og II i vinmatriklen, til det afgrænsede område

a) Berørte overskrifter i produktspecifikationen: — IV. Afgrænset område — VIII. Andre betingelser

b) Berørt overskrift i enhedsdokumentet: — Afgrænset geografisk område — Andre betingelser

c) Områder grænsende op til kommunen Bácsszentgyörgy svarer til de vinproducerende kommuner Csátalja og Dávod. I Bácsszentgyörgy er et areal på 6,8109 ha registreret i vinmatriklen, og to forenklede afgiftsoplag er i drift. Dette områdes kendetegn matcher beskrivelsen af tilknytningen mellem produktionsområdet for den beskyttede oprindelsesbetegnelse »Hajós-Baja« og produktet. Vinavl er en af de lokale indbyggeres traditionelle økonomiske aktiviteter.

6. Udvidelse af listen over tilladte druesorter til vinene: Tilføjelse af sorten Generosa

a) Berørte overskrifter i produktspecifikationen: — VI. Tilladte druesorter

b) Berørt overskrift i enhedsdokumentet: — Primære druesorter

c) Generosa er en druesort, der er modstandsdygtig over for frost og sygdomme, og den er nem at dyrke og frembringer en intens, frisk og populær vin. Der er tale om en sort, der sent har vundet indpas i vinområdet, og som i øjeblikket dyrkes på 12,4 hektar.

7. Udvidelse af listen over tilladte druesorter til mousserende vin

a) Berørte overskrifter i produktspecifikationen: — VI. Tilladte druesorter

b) Berørt overskrift i enhedsdokumentet: — Primære druesorter

c) I vinområdet er der tradition for at anvende disse druesorter til fremstilling af mousserende vin. Med deres elegante og behagelige aromaer og dufte svarende til vinens farve (hvid, f.eks. Chardonnay, rosé, f.eks. Kékfrankos, eller rød, f.eks. Kékfrankos) og relativt høje og intense syreindhold er bestanddelene i den mousserende vins basisvin velafbalancerede. De mousserende vine har en langvarig brusen og afspejler den store mængde sekundære aromaer og dufte fra lagringen på flasker. Under fremstillingen af den Muscat-duftende mousserende vin (Cserszegi fűszeres) kompletterer druesortens og produktionsområdets aroma og duft den neutrale intense smag.

8. Fjernelse af litra c) i bestemmelserne om angivelser (formelle krav til anvendelsen af udtryk)

a) Berørte overskrifter i produktspecifikationen: — VIII. Andre betingelser

b) Berørt overskrift i enhedsdokumentet: — Andre betingelser

c) Sortsnavne spiller en forholdsvis fremtrædende rolle, når der skal træffes beslutning om, hvilken vin der skal købes. Vi mener derfor, at fjernelsen af litra c) i bestemmelserne om angivelser vil fremme salget af vinen.

9. Fjernelse af litra b) i bestemmelserne om præsentation (bestemmelsen om markedsføring i glasflasker)

a) Berørte overskrifter i produktspecifikationen: — VIII. Andre betingelser

b) Berørt overskrift i enhedsdokumentet: — Andre betingelser

c) Fremskridtene inden for emballeringsmetoder gør det muligt for vinproducenterne at anvende 3, 5 og 10 liters bag-in-box, i hvilke de kan markedsføre deres vine, samtidig med at kvaliteten bevares.

10. Fjernelse af stykket om betegnelsen på det kompetente lokale vinbedømmelsesudvalg og afsnittet om, hvordan det fungerer, og fjernelse af afsnittet om kontrolmyndighedens beføjelser

a) Berørte overskrifter i produktspecifikationen: — VIII. Andre betingelser — IX. Kontrol

b) Berørt overskrift i enhedsdokumentet: — Enhedsdokumentet berøres ikke af denne ændring.

c) Den måde, hvorpå det lokale vinbedømmelsesudvalg fungerer, gør det vanskeligere for producenterne at markedsføre deres vine, idet processen forsinkes. Det er også vanskeligt at skabe de rette tekniske og finansielle betingelser for, at udvalget kan fungere, og derfor er udvalget ikke er i stand til at finde en fleksibel løsning på kravene til vinklassificeringen for vinbedrifterne.

11. Fjernelse af forpligtelsen til at udarbejde en sekretariatsafgørelse på grundlag af det kompetente lokale vinbedømmelsesudvalgs optegnelser

a) Berørte overskrifter i produktspecifikationen: — VIII. Andre betingelser

b) Berørt overskrift i enhedsdokumentet: — Enhedsdokumentet berøres ikke af denne ændring.

c) Det lokale vinbedømmelsesudvalg har ingen aktiviteter i vinområdet. Derfor anmodes forpligtelsen om at blive fjernet.

12. Uddelegering af ansvaret for kontrol til den sagkyndige i vinkooperativet i henhold til proceduren for udførelse af opgaver inden for rammerne af vinkooperativet

a) Berørte overskrifter i produktspecifikationen: — X. Procedure for udførelse af opgaver inden for rammerne af vinkooperativet

b) Berørt overskrift i enhedsdokumentet: — Enhedsdokumentet berøres ikke af denne ændring.

c) Den sagkyndige i vinkooperativet opfylder betingelserne for at foretage kontrol.

13. Ændring af afsnittet i tabellen om markedsføring i henhold til proceduren for udførelse af opgaver inden for rammerne af vinkooperativet

a) Berørte overskrifter i produktspecifikationen: — X. Procedure for udførelse af opgaver inden for rammerne af vinkooperativet

b) Berørt overskrift i enhedsdokumentet: — Enhedsdokumentet berøres ikke af denne ændring.

c) Den nuværende lovgivning kræver ikke, at den sagkyndige i vinkooperativet udtager prøver. Vi anmoder derfor om fjernelse heraf. Den organoleptiske vurdering påhviler ikke den sagkyndige i vinkooperativet. Vi anmoder derfor ligeledes om fjernelse heraf. Det påhviler den sagkyndige i vinkooperativet at udstede det dokument, der bekræfter vinens oprindelse (vinens oprindelsescertifikat) med henblik på markedsføring.

14. Teknisk ændring (ændring af vinmyndighedens navn)

a) Berørte overskrifter i produktspecifikationen: — IX. Kontroller

b) Berørt overskrift i enhedsdokumentet: — Enhedsdokumentet berøres ikke af denne ændring.

c) Vinmyndighedens navn er blevet ændret, hvorfor det nye navn skal indgå i varespecifikationen.

ENHEDSDOKUMENT

1. Produktets betegnelse

Hajós-Baja

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

4. Beskrivelse af vinen/vinene

Hvide enkeltdruevine og sammenstukne hvidvine

Farven varierer fra grønlig hvid til lys strågul. Disse vine har en intens bouquet med en let og ofte blid syrlighed samt noter af blomster, frugter eller citrusfrugter.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Rosévine, enkeltdruevine og sammenstukne rosévine

Deres farve varierer fra laksefarvet til lys rød. Vinene er intense og friske med en frugtagtig duft. De fremstilles ved brug af en reduktiv teknik.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Røde enkeltdruevine og sammenstukne rødvine

De friske og frugtagtige rødvine har en kraftig eller mørk rubinrød farve. De er enkle, frugtagtige og ungdommelige med en minimal aroma af eg og tannin, typisk intens syrlighed og et lavt alkoholindhold.

De middel til meget fyldige rødvine har en mørk rubinrød eller lys granatrød farve. Deres aroma er krydret, smagen er solid med et særegent tanninindhold. De lagres delvist eller helt på træfade, men smagen ikke domineres af eg.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 20 Maksimalt totalt svovldioxidindhold (mg/l)

Sent høstet enkeltdruevin og flerdruevin (cuvée), hvid

Disse vine har en gylden farve, en kompleks aroma og en solid, olieagtig konsistens. De har en fyldig smag, der bærer præg af lagringen på træfade eller flasker, en behagelig syrlighed og alkoholindhold og ofte et restsukkerindhold.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 23,33 Maksimalt totalt svovldioxidindhold (mg/l)

Sent høstet enkeltdruevin og flerdruevin (cuvée), rød

Disse vine har en rubinrød eller mørkerød farve, en kompleks aroma og en solid, olieagtig konsistens. De har en fyldig smag, der bærer præg af lagringen på træfade eller flasker, en behagelig syrlighed og alkoholindhold og ofte et restsukkerindhold.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 23,33 Maksimalt totalt svovldioxidindhold (mg/l)

Førsteklasses hvidvin, enkeltdrue og flerdrue (cuvée)

Farven varierer fra grønlig hvid til gylden. Disse vine har hovedsagelig noter af blomster, frugter og citrusfrugter med mange intense, komplekse aromaer og dufte. Nogle kan være reduktive og modne fyldige vine.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Førsteklasses rosévin, enkeltdrue og flerdrue (cuvée)

Deres farve varierer fra laksefarvet til lys rød. Vinene er elegante, intense og friske med en frugtagtig aroma. De fremstilles ved brug af en reduktiv teknik.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Førsteklasses rødvin, enkeltdrue og flerdrue (cuvée)

De har en mørk rubinrød eller lys granatrød farve, en krydret aroma og fyldig smag samt et særegent tanninindhold. De lagres delvist eller helt på træfade, selv om smagen ikke domineres af eg. I disse vine udvikles der aromaer og dufte af tørret frugt og marmelade som følge af langvarig gæring.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 20 Maksimalt totalt svovldioxidindhold (mg/l)

Hvide isvine

Disse vine har en gylden farve. De har en rig og kompleks duft, en koncentreret, intens syrlighed, honningsød smag og et meget højt sukkerindhold.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 23,33 Maksimalt totalt svovldioxidindhold (mg/l)

Røde isvine

Disse vine har en bronzerød farve. De har en intens og kompleks duft, en koncentreret, honningsød smag og et meget højt syreindhold samt smag af tørrede frugter.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 3,5 g/l udtrykt i vinsyre Maksimalt indhold af flygtig syre (meq/l) 23,33 Maksimalt totalt svovldioxidindhold (mg/l)

Hvide mousserende vine

Farve: grønlig hvid, fersken, lys strågul

Duft: meget frugtagtig og blomsteragtig

Smag og aroma: frisk, intens med afbalanceret syrlighed

Brusen: afbalanceret, langvarig

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 5 g/l udtrykt i vinsyre Maksimalt indhold af flygtig syre (meq/l) 13,33 Maksimalt totalt svovldioxidindhold (mg/l)

Mousserende rosévine

Farve: svagt lyserød, løgskalsfarvet eller laksefarvet

Duft: særegen, minder om frugt

Smag og aroma: med afbalanceret, blid syrlighed

Brusen: fin, langvarig

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 5 g/l udtrykt i vinsyre Maksimalt indhold af flygtig syre (meq/l) 13,33 Maksimalt totalt svovldioxidindhold (mg/l)

Mousserende rødvine

Farve: rubinrød, mørk rubinrød

Duft: intense, ungdommelige, frugtagtige dufte

Smag og aroma: krydret, frugtagtig, fyldig

Brusen: langvarig, afbalanceret

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 5 g/l udtrykt i vinsyre Maksimalt indhold af flygtig syre (meq/l) 13,33 Maksimalt totalt svovldioxidindhold (mg/l)

5. Vinfremstillingsmetoder

a) Væsentlige ønologiske fremgangsmåder

Ikke-tilladt ønologisk fremgangsmåde

Restriktioner ved fremstillingen af vinene

Sent høstet enkeltdruevin og flerdruevin (cuvée), hvid, Sent høstet enkeltdruevin og flerdruevin (cuvée), rød, Hvid isvin, Rød isvin: forhøjelse af alkoholindholdet, sødning

Førsteklasses hvidvin, enkeltdrue og flerdrue (cuvée), Førsteklasses rosévin, enkeltdrue og flerdrue (cuvée), Førsteklasses rødvin, enkeltdrue og flerdrue (cuvée): sødning

Obligatorisk ønologisk fremgangsmåde

Restriktioner ved fremstillingen af vinene

Hvid isvin, rød isvin: Druerne skal høstes ved en temperatur på under – 7 °C og presses, mens de er frosne.

Regler for vindyrkning

Dyrkningspraksis

1. Regler for opbinding og beskæring af vinstokken: a) Vinmarker etableret før 31. december 2011: alle b) Vinmarker etableret efter 1. januar 2012: dækket kronebeskæring, lav og middelhøj kordon, gobeletbeskæring, paraplybeskæring, Moser-beskæring, Sylvoz-beskæring, forbedret Moser-beskæring, enkel Guyot-beskæring

2. Regler for beplantningstæthed på vinmarken: a) Vinmarker etableret før 31. december 2011: Alle b) Vinmarker etableret efter 1. januar 2012: — beplantningstæthed: mindst 3 300 vinstokke pr. hektar — afstand mellem rækkerne: 1,00-3,60 m — afstand mellem vinstokkene: mindst 0,60 m til 1,20 m (ved dobbeltbeplantning skal der tages hensyn til den gennemsnitlige afstand mellem vinstokkene)

3. Antal knopper: højst 12 levende knopper pr. kvadratmeter

4. Fastsættelse af høstdatoen Ved beslutning truffet af det kompetente vinkooperativ, som er baseret på den testhøst, der hvert år foretages på ugentlig basis fra den 1. august. Druernes minimale potentielle alkoholindhold udtrykt i ungarsk mostkvalitet (MM) og et alkoholindhold i % vol. Dyrkningspraksis Enkeltdrue og flerdrue (cuvée), hvid, Enkeltdrue og flerdrue (cuvée), rosé, Enkeltdrue og flerdrue (cuvée), rød, og Enkeltdrue og flerdrue (cuvée), siller: 14,9 MM, 9,0 % vol. Sent høstet enkeltdruevin og flerdruevin (cuvée), hvid, Sent høstet enkeltdruevin og flerdruevin (cuvée), rød: 19,0 MM, 12,08 % vol. Førsteklasses hvidvin, enkeltdrue og flerdrue (cuvée): 17,5 MM, 10,97 % vol. Førsteklasses rosévin, enkeltdrue og flerdrue (cuvée), Førsteklasses rødvin, enkeltdrue og flerdrue (cuvée): 17,4 MM, 10,89 % vol. Hvid isvin, rød isvin: 25,0 MM, 16,66 % vol. Mousserende vin: 14,9 MM, 9,0 % vol.

b) Maksimale udbytter

Hvid, rosé, rød og siller, både enkeltdruevine og sammenstukne vine:

100 hl/ha

Hvid, rosé, rød og siller, både enkeltdruevine og sammenstukne vine:

14 300 kg druer pr. hektar

Sent høstet enkeltdruevin og flerdruevin (cuvée), hvid, Sent høstet enkeltdruevin og flerdruevin (cuvée), rød:

70 hl/ha

Sent høstet enkeltdruevin og flerdruevin (cuvée), hvid, Sent høstet enkeltdruevin og flerdruevin (cuvée), rød:

10 000 kg druer pr. hektar

Førsteklasses hvidvin, enkeltdrue, Førsteklasses rosévin, enkeltdrue og flerdrue (cuvée), Førsteklasses rødvin, enkeltdrue og flerdrue (cuvée):

60 hl/ha

Førsteklasses hvidvin, enkeltdrue, Førsteklasses rosévin, enkeltdrue og flerdrue (cuvée), Førsteklasses rødvin, enkeltdrue og flerdrue (cuvée):

8 500 kg druer pr. hektar

Hvid isvin, rød isvin:

42 hl/ha

Hvid isvin, rød isvin:

6 000 kg druer pr. hektar

Mousserende vin

100 hl/ha

Mousserende vin

14 300 kg druer pr. hektar

6. Afgrænset geografisk område

Områder i følgende kommuner klassificeret som klasse I og II ifølge vinmatriklen: Baja, Bácsszentgyörgy, Bátmonostor, Borota, Császártöltés, Csátalja, Csávoly, Dávod, Dusnok, Érsekcsanád, Érsekhalma, Hajós, Nagybaracska, Nemesnádudvar, Rém, Sükösd og Vaskút.

7. Primære druesorter

kékoportó — portugalske modré

kadarka — kadar

rajnai rizling — rheinriesling

kadarka — jenei fekete

cabernet franc — kaberne fran

rajnai rizling — riesling

zweigelt — zweigeltrebe

cabernet franc — gros vidur

kékoportó — portugizer

sauvignon — sovinjon

merlot

kövidinka — a dinka crvena

pinot noir — kék rulandi

pinot noir — savagnin noir

pinot noir — pinot cernii

olasz rizling — welschrieslig

ottonel muskotály — muskat ottonel

kadarka — törökszőlő

kadarka — szkadarka

rajnai rizling — weisser riesling

olasz rizling — nemes rizling

rajnai rizling — johannisberger

kövidinka — a dinka rossa

pinot noir — rulandski modre

kövidinka — a ruzsica

pinot blanc — pinot beluj

cabernet franc — carbonet

pinot blanc — weissburgunder

olasz rizling — taljanska grasevina

chardonnay — kereklevelű

olasz rizling — risling vlassky

pinot noir — pignula

cabernet sauvignon

sauvignon — sauvignon bianco

olasz rizling — grasevina

szürkebarát — auvergans gris

chardonnay — ronci bilé

irsai olivér — zolotis

szürkebarát — grauburgunder

kékfrankos — blaufränkisch

szürkebarát — ruländer

cabernet franc — carbonet

szürkebarát — pinot gris

cserszegi fűszeres

ottonel muskotály — muscat ottonel

kékoportó — blauer portugieser

kékfrankos — limberger

sauvignon — sauvignon blanc

sauvignon — sauvignon bijeli

zweigelt — rotburger

kadarka — csetereska

pinot blanc — fehér burgundi

kadarka — negru moale

kövidinka — a dinka mala

pinot noir — pinot tinto

kékoportó — portugais bleu

irsai olivér — muskat olivér

kadarka — kadarka negra

pinot noir — pinot nero

ottonel muskotály — miszket otonel

kadarka — gamza

pinot noir — kisburgundi kék

kadarka — fekete budai

pinot noir — spätburgunder

kövidinka — a kamena dinka

kékfrankos — blauer limberger

olasz rizling — riesling italien

pinot noir — kék burgundi

pinot blanc — pinot bianco

generosa

szürkebarát — pinot grigio

kövidinka — steinschiller

rajnai rizling — riesling blanc

pinot noir — pino csernüj

chardonnay — morillon blanc

kékfrankos — moravka

zweigelt — blauer zweigeltrebe

pinot noir — blauer burgunder

olasz rizling — olaszrizling

szürkebarát — graumönch

kékfrankos — blauer lemberger

cabernet franc — gros cabernet

irsai olivér — irsai

rajnai rizling — rhine riesling

cabernet franc — cabernet

irsai olivér — zolotisztüj rannüj

chardonnay — chardonnay blanc

kékoportó — modry portugal

8. Tilknytning til det geografiske område

Vin og mousserende vin — Beskrivelse af det afgrænsede område

a) Naturlige og kulturelle faktorer

Det område, der er omfattet af den beskyttede oprindelsesbetegnelse »Hajós-Baja«, ligger i det sydlige Ungarn på den nordlige side af Telecskai-bakkerne. Det afgrænses mod vest af floden Donau, mod nord og øst af Homokhátság-regionens sandplateauer mellem floderne Donau og Tisza og mod syd af den internationale grænse.

Donau spillede en vigtig rolle i produktionsområdets tilblivelse. Det nuværende flodleje blev dannet på baggrund af foranstaltninger til flodregulering.

Produktionsområdets miljømæssige karakteristika er i vid udstrækning defineret ud fra regionens forskelligartede topografi. De fleste områder ligger 150 m over havets overflade.

Med hensyn til topografien er området kendetegnet ved skiftevis bakker og dale, der typisk er orienteret i en nordvestlig eller sydøstlig retning, og som giver gunstige forhold for vinmarker. Højdeforskellene kan overstige 10-20 meter. Skråningerne har en hældning på 2-10 %.

Jorden i det produktionsområde, der er omfattet af den beskyttede oprindelsesbetegnelse »Hajós-Baja«, består hovedsagelig af lag af kalkholdig sandjord (humusrig og flyvesand) dannet på løssbund, selv om der også til en vis grad forekommer brun jord, chernozem og engjord samt alluvialjord.

Produktionsområdets klimaforhold er bestemt af det fastlandsklima, som er fremherskende i Ungarn, og er frem for alt er kendetegnet ved varme somre og kolde vintre. Der forekommer ofte forårs- og efterårsfrost på grund af både klimaet og den relativt lave højde.

Gennemsnitstemperaturen ligger omkring 11-12 °C. Det gennemsnitlige årlige antal solskinstimer er på over 2 000. Det årlige gennemsnitlige nedbør ligger på 450-500 mm, hvilket dækker vinstokkenes behov på trods af den ujævne fordeling i årets løb.

b) Menneskelige faktorer

Produktionsområdet har rige traditioner for vindyrkning og vinfremstilling. Som det er tilfældet i Ungarn generelt går vindyrkningen i området tilbage til romertiden.

Vinområdet Hajós-Baja ligger ved det gamle romerske imperiums grænse (Donau markerede rigets grænse), men romernes indflydelse gjorde sig også gældende her i regionen.

Vindyrkningstraditionen fra middelalderen blev afbrudt af den tyrkiske besættelse i det 16. og 17. århundrede, som førte til et brat fald i befolkningstallet og reduceret produktion.

Efter endt tyrkisk besættelse var det bosættelsen af tysktalende familier — typisk familier fra Schwaben — der havde afgørende indflydelse på genopblomstringen af drueproduktionen og på etableringen af en vinhuskultur og vinfremstillingsteknologi, der er karakteristisk for produktionsområdet. Efter phylloxeraepidemien blev vindyrkningen flyttet til de sandede områder på grund af disse områders immunitet over for phylloxera. Men den nye sammensætning af vinsorter førte til, at jordstykker med særlige produktionsbetingelser kunne få gang i produktionen igen. Derudover blev der i 1904 indført en erhvervsuddannelse i Baja.

Efter Anden Verdenskrig opstod der store vinfremstillingsvirksomheder, og vinsektoren blev reformeret. Ud over de traditionelle sorter, der var blevet brugt næsten udelukkende indtil da (Ezerjó, Kadarka, Kövidinka, Mézes), begyndte producenterne også at plante sorterne Kékfrankos, Leányka, Muscat Ottonel og Olaszrizling.

Forskellige former for dyrkningsteknikker, der indebar større afstand mellem rækkerne, samt høj beskæring blev fremherskende. Ud over yderligere ændring i sorterne (plantning af verdensberømte sorter som Chardonnay og Cabernet Sauvignon), en stigning i det dyrkede areal og en ændring i dyrkningsmetoderne skete der også sidst i 1970'erne en udvikling af moderniserede vinfremstillingsanlæg med stor kapacitet.

Mousserende vin — Beskrivelse af det afgrænsede område

b) Menneskelige faktorer

Herudover gælder følgende kendetegn for mousserende »Hajós-Baja«-vin:

Produktionsområdet har rige traditioner for vindyrkning og fremstilling af mousserende vin.

I 1975 begyndte Hosszúhegyi Állai Gazdassig (Hosszúhegy-statsbedriften) at producere mousserende vin i vinområdet.

I 1980'erne var produktionen nået op på 25 millioner flasker om året. Størstedelen af den blev markedsført som mousserende vin fremstillet efter russiske lagringsteknikker på tanke.

Anlægget fremstillede også mousserende vin lagret i beholdere i længere perioder.

Carmen-familien af mousserende vine omfattede både rosé- og rødvine.

Siden midten af 2000'erne har en familieejet vingård produceret mousserende vin efter de klassiske teknikker, hvor lagringen sker på flaske.

Vin

2. Beskrivelse af vinene

Det økologiske miljø i vinområdet giver mulighed for at fremstille fyldige og let syrlige, fløjlsagtige vine med et højt alkoholindhold. Jordens nærings- og vandbindingsevne i løssunderjorden giver de druer, der dyrkes her, en enestående karakter, der resulterer i en vin med mineralagtige egenskaber, der stammer fra den kalkholdige underjord.

Hvid- og rosévinene har en intens duft og en fyldig smag. Rødvinene er typisk frugtagtige med en dyb farve og et markant tanninindhold og udvikler sig langsomt.

De førsteklasses vine har en kompleks duft og en solid og fyldig smag med en intens frugtagtig karakter. I mange tilfælde forekommer der en smag og aroma af tørret frugt og marmelade, ofte ledsaget af en stærk krydret karakter, der er domineret af dufte, der bærer præg af lagring på træfade og flasker.

De sent høstede vine er fyldige og bærer præg af produktionsmetoden og lagringsprocessen. De har et restsukkerindhold.

Isvinene er solide og har en afbalanceret sødlig aroma som følge af deres restsukkerindhold og deres syre- og alkoholindhold.

Det anbefales, at vin fra produktionsområdet markedsføres efter lagring på fade og flasker.

3. Årsagssammenhængen mellem produktionsområdet, de menneskelige faktorer og produktet

Det økologiske miljø har afgørende indvirkning på vinenes karakteristika. Denne særegenhed resulterer først og fremmest i fyldige, moderat syrlige, fløjlsagtige vine med et højt alkoholindhold.

Et af kendetegnene ved sandede jorder er, at de varmes hurtigt op og bedre reflekterer sollyset på grund af deres lyse farve, hvilket bidraget til druernes modning. Jordens nærings- og vandbindingsevne i løssunderjorden giver på samme tid de lokale druer en enestående karakter, der resulterer i en vin med mineralagtige egenskaber, der stammer fra den kalkholdige underjord.

Jord- og klimaforholdene giver hvid- og rosévinene en intens duft og fyldig smag. Rødvinene er typisk frugtagtige med en dyb farve og et markant tanninindhold og udvikler sig langsomt. Det anbefales, at vin fra produktionsområdet markedsføres efter lagring på fade og flasker.

Vinområdet Hajós-Baja er en vigtig del af det ungarske landbrugs vindyrknings- og vinproduktionssektor. Ud over sin økonomiske vægt har vinproduktionen også stor samfundsmæssig betydning, idet den bidrager til at holde på lokalbefolkningen.

Vindyrkning og vinproduktion samt den dermed forbundne vinturisme vokser støt. Området er hjemsted for Ungarns største vinhuslandsby, Hajósi Pincefalu.

Virkningen af de menneskelige faktorer for produktionsområdet kan ses på følgende måder:

— bevidst udvikling af en sortsstruktur (med både traditionelle og nye sorter) i overensstemmelse med områdets økologiske potentiale

— udvikling af vindyrknings- og vinfremstillingsteknologi i overensstemmelse med økologiske og markedsmæssige karakteristika

— udvikling af en produktions- og integrationsstruktur egnet til de økologiske betingelser og markedsvilkårene.

Mousserende vin

2. Beskrivelse af vinene

Basisvinene er typisk fyldige, moderat syrlige, fløjlsagtige vine med et højt alkoholindhold.

De har også mineralske egenskaber. Hvid- og rosébasisvinene har en aromatisk intensitet og en fyldig smag. Basisrødvinene er sædvanligvis frugtige med en dyb farve og med udtalt tannin.

3. Årsagssammenhængen mellem produktionsområdet, de menneskelige faktorer og produktet

Det økologiske miljø har betydelig indvirkning på basisvinenes karakteristika. Denne særegenhed resulterer først og fremmest i fyldige, moderat syrlige, forholdsvis fløjlsagtige basisvine med et højt alkoholindhold.

Et af kendetegnene ved sandede jorder er, at de varmes hurtigt op og bedre reflekterer sollyset på grund af deres lyse farve, hvilket er med til at fremme druernes modning. Jordens nærings- og vandbindingsevne i løssunderjorden giver på samme tid de lokale druer en enestående karakter, der resulterer i basisvine med mineralagtige egenskaber, der stammer fra den kalkholdige underjord.

Grundet jordene og de klimatiske forhold har hvid- og rosébasisvinene en aromatisk intensitet og en fyldig smag. Basisvinene (siller og rød) er typisk frugtagtige, har en dyb farve og et markant tanninindhold og udvikler sig langsomt.

Virkningen af de menneskelige faktorer for produktionsområdet kan ses på følgende måder:

— bevidst udvikling af en sortsstruktur (med både traditionelle og nye sorter) i overensstemmelse med områdets økologiske potentiale

— udvikling af vindyrkningsteknologi samt teknologi til fremstilling af vin og mousserende vin i overensstemmelse med økologiske og markedsmæssige karakteristika

— udvikling af en produktions- og integrationsstruktur egnet til de økologiske betingelser og markedsvilkårene.

9. Andre vigtige betingelser (aftapning, mærkning og andre krav)

Regler vedrørende betegnelser

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Navne på mindre geografiske enheder, der kan angives på etiketten: Baja, Bátmonostor, Bácsszentgyörgy, Borota, Császártöltés, Csátalja, Csávoly, Dávod, Dusnok, Érsekcsanád, Érsekhalma, Hajós, Nagybaracska, Nemesnádudvar, Rém, Sükösd og Vaskút.

Udtryk, der kan angives: barrique, cuvée, muskotály [Muscat], primőr [primeur], prémium [førsteklasses], siller, késői szüretelésű [sent høstet], jégbor [isvin].

Regler om aftapning (gælder for alle produktkategorier og vintyper):

Retlig ramme:

National lovgivning

Type yderligere betingelse:

Emballering i det afgrænsede geografiske område.

Beskrivelse af betingelsen:

a) I et vinhus i vinområdet Hajós-Baja kan vin fra egen produktion sælges direkte fra beholderen eller flasken i tilfælde af indtagelse på stedet.

b) Vinen må kun aftappes af aftapningsvirksomheder, der er registreret af Hajós-Baja-vinområdets vinkooperativ. Præsentationen må kun foregå uden for produktionsområdet, hvis der gives meddelelse herom 48 timer før præsentationen. Der skal gives meddelelse til Hajós-Baja-vinområdets vinkooperativråd (Hajós-Bajai Borvidék Hegyközségi Tanácsa). Aftapningen skal finde sted senest 90 dage efter, at vinen er overført fra produktionsstedet.

Produktion uden for det afgrænsede produktionsområde:

Retlig ramme:

National lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

I kommunerne Bócsa, Kecel, Kéleshalma og Kiskőrös.

Link til produktspecifikationen

https://boraszat.kormany.hu/admin/download/3/5d/82000/Hajos%20Baja%20OEM_v3_standard.pdf

(1) EUT L 9 af 11.1.2019, s. 2.